CELEX: 62018TN0299
Language: lt
Date: 2018-05-16 00:00:00
Title: Byla T-299/18: 2018 m. gegužės 16 d. pareikštas ieškinys byloje Strabag Belgium / Parlamentas

201807060581993892018/C 259/562992018TC25920180723LT01LTINFO_JUDICIAL20180516414221Byla T-299/18: 2018 m. gegužės 16 d. pareikštas ieškinys byloje Strabag Belgium / Parlamentas
   
 ---documentbreak--- C2592018LT4110120180516LT00564114222018 m. gegužės 16 d. pareikštas ieškinys byloje Strabag Belgium / Parlamentas
   
   (Byla T-299/18)2018/C 259/56Proceso kalba: prancūzų
      Šalys
   
   
      Ieškovė: Strabag Belgium (Antverpenas, Belgija), atstovaujama advokatų M. Schoups, K. Lemmens ir M. Lahbib
   
      Atsakovas: Europos Parlamentas
   
      Reikalavimai
   
   Ieškovė Bendrojo Teismo prašo:
   
            —
         
         
            pripažinti šį prašymą dėl panaikinimo priimtinu ir pagrįstu;
         
      
            —
         
         
            atitinkamai panaikinti i) 2018 m. balandžio 19 d. sprendimą, kuriuo patvirtinamas 2017 m. lapkričio 24 d. Europos Parlamento sprendimas preliminariąją sutartį dėl Briuselyje esančiuose Europos Parlamento pastatuose atliktinų bendro pobūdžio darbų (Konkursas Nr. 06/D20/2017/M036) sudaryti su penkiais kitais dalyviais, o ne su SA Strabag Belgium, ir ii) atsakingo leidimus suteikiančio pareigūno paskirto vertinimo komiteto 2018 m. kovo 26 d. parengtą pasiūlymų analizę (addendum);
         
      
            —
         
         
            priteisti iš Europos Parlamento visas bylinėjimosi šioje instancijoje išlaidas, įskaitant proceso išlaidas.
         
      
      Ieškinio pagrindai ir pagrindiniai argumentai
   
   Grįsdama ieškinį ieškovė nurodo vienintelį pagrindą, kuriame tvirtina, kad pažeista:
   
            i)
         
         
            2012 m. spalio 25 d. Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012, p. 1), iš dalies pakeisto 2015 m. spalio 28 d. Europos Parlamento ir Tarybos reglamentu (ES, Euratomas) Nr. 2015/1929 (OL L 286, 2015, p. 1), 110 straipsnio 5 dalis, kurioje numatyta, kad Komisijai suteikiami įgaliojimai priimti deleguotuosius aktus pagal 210 straipsnį dėl išsamių sutarčių skyrimo kriterijų, įskaitant ekonomiškai naudingiausio pasiūlymo;
         
      
            ii)
         
         
            [Deleguotojo reglamento (ES) Nr. 1268/2012] 151 straipsnis (pakeistas 2015 m. spalio 30 d. Komisijos deleguotuoju reglamentu (ES) 2015/2462, kuriuo iš dalies keičiamas Deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 342, 2015, p. 7)), kuriame įtvirtintos neįprastai mažos kainos pasiūlymams taikomos taisyklės, ir
         
      
            iii)
         
         
            Reglamento (ES, Euratomas) Nr. 966/2012 102 straipsnis, kuriame įtvirtinti bendrieji skaidrumo, proporcingumo, vienodų sąlygų ir nediskriminavimo principai viešųjų pirkimų srityje.
         
      Ieškovė teigia, kad minėtos taisyklės pažeistos, nes ginčijamame sprendime:
   
            i)
         
         
            nurodyta, kad jokie pateiktuose pasiūlymuose ar vėliau prašytuose papildomuose paaiškinimuose pateikti duomenys neleidžia tvirtinti, kad vienos iš bendrovių laimėtojų pasiūlymas būtų neįprastai mažos kainos, atsižvelgiant į taikytinas taisykles, ir
         
      
            ii)
         
         
            nurodyta, kad minėtas pasiūlymas yra tinkamas mažiausios kainos pasiūlymas, nepateikiant tinkamų to motyvų, nors šis pasiūlymas akivaizdžiai nebuvo tinkamas mažiausios kainos pasiūlymas, jame nurodytos neįprastai mažos kainos ir jis turėjo būti pripažintas netinkamu ir atmestas Europos Parlamentui atlikus konkretesnį ir išsamesnį nagrinėjimą.